1)

įterpiami 6a, 6b ir 6c straipsniai: „6a straipsnis Keitimasis apmokestinamųjų asmenų arba jų tarpininkų tvarkomų apskaitos registrų duomenimis 1. Vartojimo valstybė narė prašymą pateikti apmokestinamojo asmens arba tarpininko pagal Direktyvos 2006/112/EB 369, 369k ir 369x straipsnius tvarkomų apskaitos registrų duomenis registravimosi valstybės narei pateikia naudodamasi Komisijos įgyvendinimo sprendimo C(2019) 2866 (*1) 1 straipsnyje nurodyta standartine forma. Vartojimo valstybė narė standartinę formą perduoda elektroninėmis priemonėmis CCN/CSI tinklu. Standartinėje formoje vartojimo valstybė narė pateikia šią informaciją: a) pareiškimą, kuriame nurodoma, kad prašymas teikiamas pagal Reglamento (ES) Nr. 904/2010 47i straipsnio 1 dalį; b) apmokestinamojo asmens pavadinimą ir, jei paskirtas tarpininkas, jo pavadinimą; c) PVM mokėtojo kodą, kurį registravimosi valstybė narė suteikė apmokestinamajam asmeniui arba jam atstovaujančiam tarpininkui; d) mokestinius laikotarpius, kuriuos apima prašymas; e) prašomų apskaitos registrų duomenų rūšį. 2. Registravimosi valstybė narė iš apmokestinamojo asmens ar jo tarpininko gautus apskaitos registrų duomenis vartojimo valstybei narei perduoda naudodamasi Įgyvendinimo sprendimo C(2019) 2866* 1 straipsnyje nurodyta forma. Standartinė forma perduodama elektroninėmis priemonėmis CCN/CSI tinklu. 3. Elektroniniame pranešime, kurį registravimosi valstybė narė turi išsiųsti kitų valstybių narių kompetentingoms institucijoms pagal Reglamento (ES) Nr. 904/2010 47j straipsnio 1 ir 2 dalis, pateikiama ši informacija: a) pareiškimas, kuriame nurodoma, kad elektroninis pranešimas siunčiamas pagal Reglamento (ES) Nr. 904/2010 47j straipsnio 1 ar 2 dalį; b) apmokestinamojo asmens pavadinimas ir, jei paskirtas tarpininkas, jo pavadinimas; c) PVM mokėtojo kodas, kurį registravimosi valstybė narė suteikė apmokestinamajam asmeniui arba jam atstovaujančiam tarpininkui; d) mokestiniai laikotarpiai, kuriuos apima numatomas administracinis tyrimas; e) numatomo administracinio tyrimo apimtis; f) diena, iki kurios kitų valstybių narių kompetentingos institucijos turi pateikti atsakymą į elektroninį pranešimą. Registravimosi valstybė narė elektroninį pranešimą kitoms valstybėms narėms siunčia CCN/CSI tinklu. 4. Vartojimo valstybė narė konsultuojasi su registravimosi valstybe nare pagal Reglamento (ES) Nr. 904/2010 47j straipsnio 2 dalį naudodamasi Įgyvendinimo sprendimo C(2019) 2866 1 straipsnyje nurodyta standartine forma ir elektroninėmis priemonėmis per CCN/CSI tinklą. Toje standartinėje formoje vartojimo valstybė narė pateikia šią informaciją: a) apmokestinamojo asmens pavadinimą ir, jei paskirtas tarpininkas, jo pavadinimą; b) PVM mokėtojo kodą, kurį registravimosi valstybė narė suteikė apmokestinamajam asmeniui arba jam atstovaujančiam tarpininkui; c) mokestinius laikotarpius, kuriuos apima numatomas administracinis tyrimas; d) numatomo administracinio tyrimo apimtį. Jeigu registravimosi valstybė narė sutinka pradėti administracinį tyrimą, ta valstybė narė informuoja kitas valstybes nares išsiųsdama 3 dalyje nurodytą pranešimą. 6b straipsnis Apmokestinamojo asmens arba jo tarpininko tvarkomų apskaitos registrų duomenų teikimo registravimosi valstybei narei standartinė forma Reglamento (ES) Nr. 904/2010 47i straipsnio 3 dalyje nurodyta standartinė forma turi atitikti šio reglamento IV priede nustatytą struktūrą. 6c straipsnis Kompetentingos institucijos, atsakingos už administracinių tyrimų koordinavimą, paskyrimas Kompetentingų institucijų, atsakingų už administracinių tyrimų, susijusių su apmokestinamaisiais asmenimis, kurie naudojasi viena iš specialių schemų, koordinavimą kiekvienoje valstybėje narėje, kontaktiniai duomenys apima pavadinimą, departamentą, telefono numerį ir e. pašto adresą, kurie turi būti naudojami kreipiantis į tą kompetentingą instituciją. Ši informacija kitoms valstybėms narėms ir Komisijai pateikiama CCN/CSI tinklu. (*1) Komisijos įgyvendinimo sprendimas C(2019) 2866, kuriuo nustatomos išsamios Tarybos reglamento (ES) Nr. 904/2010 taikymo taisyklės, susijusios su standartinėmis formomis, tam tikros informacijos automatiniu teiravimusi ir susitarimu dėl paslaugų lygio.“;"